UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Tamme gümnaasiumi õpilane innustab koolis kultuuriüritusi korraldama
#000005
Üha enam kuuleb probleemist, et noored ei taha ilukirjandust lugeda. Tihedalt tehnoloogiaga põimunud maailmas võib IT-huvilisel noorel tekkida küsimus, milleks on üldse vaja humanitaaraineid õppida?
#000007
Teistele eeskujuks olles tutvustas ta möödunud reedel Eesti Kirjandusmuuseumis toimunud humanitaarainete õpilaskonverentsil HUNTShumanitaarteaduste populariseerimist koolis korraldatud emakeelenädala näitel:
#000009
Selle aasta kevadel korraldasin ma oma koolis, Tartu Tamme gümnaasiumis koos meeskonnaga emakeelenädalat. Soovisin selle nädalaga pöörata kaasõpilaste tähelepanu eesti keelele ja kirjandusele erinevate tegevuste kaudu.
#000010
Minu üks soov oli suunata nädala tegemistesse ka IT-, tehnoloogia- ning loodushuvilisi noori: muuta pealtnäha humanitaarsuunale mõeldud üritused ka nendele huvipakkuvaks.
#000011
Et kõik õpilased teaksid, mis toimub, kasutasin erinevaid infokanaleid: Facebooki, kooli kodulehte, õppeinfosüsteemi, plakateid ning palusin eesti keele õpetajatel üritusi tundides tutvustada. Hiljem tegin ka küsitluse, millele vastas 168 koolikaaslast, ning sealt selgus, et kõige paremini töötasid õpetajate tutvustused ja info jagamine õppeinfosüsteemis.
#000012
Mälumängus osalesid võistkonnad igast klassist. Konkurents oli tihe ning tagasisideküsitlusest selgus, et osalejad jäid rahule, öeldes näiteks, et see oli põnev ja hästi korraldatud.
#000014
Õpitöötoas soovisin, et õpilased mõtleks välja sellise äpi, mida oleks võimalik kasutada eesti keele või kirjanduse tunnis mõne teema juures õppeelemendina. Selline ettevõtmine tundus huvitava ja uudse lähenemisena, kuid seda tasuks lõimida ainetunniga ning võtta ette koos õpetajatega, et töötuba oleks produktiivsem.
#000015
Õpilastele kõige enam meelde jäänud sündmus programmis oli kohtumine kirjanik Andrus Kivirähkiga. Paljudele jäi meelde see, et neil oli võimalus ka vahetult kirjanikuga suhelda ja oma küsimustele vastused saada.
#000016
Emakeelenädala lõpetas filmiõhtu, kus sai näha mitmeid erinevatest kümnenditest eesti filme. Tagasisidest lugesin kommentaare, kus soovitati filmiõhtut kindlasti korrata, sest see tõi mõnusat vaheldust koolinädalasse.
#000017
Minu jaoks oli suur üllatus rohke osavõtt luulevõistlusest, kus tuli etteantud kirjanduslike fraasidega kirjutada üksi või rühmaga luuletus. Väärib märkimist, et žürii valitud esikolmiku moodustasid just nimelt IT-, tehnoloogia- ja loodusklasside õpilasete luuletused.
#000018
Õpilased naudivad ka kuulsate inimestega kohtumisi. Sellised võimalused on haruldased ning jääb ilmselt pikalt meelde, kui oled saanud küsida midagi tuntud ja tunnustatud inimeselt.
#000020
Tunnis saab luua võistluslikkusel põhinevaid rühma- või individuaalseid töid, vaadata teemakohaseid filme, kutsuda erilisi külalisi. Kõik see näitab, kui huvitavad ja eripalgelised võivad humanitaarained olla ja juba see tõstab huvi teemade vastu. Kindlasti ei väida ma, et selle kõrval peaks traditsioonilised õppevormid ja meetodid ära unustama, kuid sellistel veidi erilisematel õppevormidel on siiski oma märkimisväärne osa õpilastes huvi tekitamisel.
#000022
Kui aga rääkida sellest, kuidas tuua kultuuriüritused noortele lähemale, siis siin on vastus minu arvates kolmes komponendis: korralik reklaam, tugev programm ja läbimõeldud korraldus.
#000023
Kui need aspektid on hästi läbimõeldud, siis küllap ka noored tee kultuuriüritusele leiavad.
#000027
Kultuuri säilimine sõltub noortest. Niikaua kui leidub noori, keda huvitab meie keel, kultuur ning kombed, siis jääme me rahvuse ja riigina kestma. Kui koolis humanitaaraineid põnevalt ning kaasahaaravalt õpetatakse, tehakse meeldejäävaid ja meeleolukaid üritusi, siis elavneb ehk ka erinevate inimeste huvi humanitaarainete vastu ning laieneb osavõtt kultuuriüritustest. Nagu ütleb rahvalik laulurida: siit nurgast ja sealt nurgast keskpõrandale kokku.
#000028
"Minu jaoks oli Joonase uurimistöö ühiskonna peegel. Teadused, millel on laiemalt humanitaarne eesmärk – näiteks eesti keele ja kultuuri uurimine, et tagada selle säilimine –, kasutavad samuti loodusteaduslikke meetodeid ning vahel on vaja lõpptulemuseni jõudmiseks mitut pealtnäha reaalteaduslikku vahepeatust.
#000031
Heaks näiteks on digihumanitaaria järjest kasvav populaarsus. Nii oli ka Joonase ja tema meeskonna programmi ühe õpitoa ülesanne äpi koostamine abiks emakeeleõppes.
#000032
Kahtlemata tegi Joonas Taniloo koos meeskonnaga ära suure ja tänuväärse töö mitmel rindel: nad korraldasid oma koolis emakeelenädala programmi, analüüsisid ürituste efektiivsust ning tegid laiemaid järeldusi humanitaarainete õpetamise meetodite kohta.
#000033
Mis kõige tähtsam, nad näitasid oma uurimustööga, et humanitaarainete õpe võib olla vaheldusrikas. Nad näitasid, et eesti keele ja kirjanduse omandamiseks on viise, mis "äratavad" rohkem õpilasi kui traditsiooniline kirjandusteaduste analüüs. Miks mitte korraldada järgmistel aastatel sarnasel viisil ka ajaloole pühendatud teemanädal?
#000034
Humanitaarteaduste ülesanne on mõtestada oma maa ajalugu, keelt ja kultuuri, sest kui me seda ei teeks, ei oskaks me neid väärtusi ka hoida. HUNTSi teemade ring tervikuna näitas, et huvi ajaloo, keele ja kultuuri vastu saab alguse õpilaste endi seest, näiteks lemmikmuusika analüüsist, esiema eluloo uurimisest ning pööningult leitud ajaloolise väärtusega eseme oma kätega restaureerimisest. Kuidas tohiksimegi õpilaste selliseid huvisid mitte soodustada?
#000035
Noored olid kohalikel valimistel agarad. Kas nad võiks ka riigikogu valida?
#000036
Nahkhiirte uurimine tõi Eesti noorteadlasele rahvusvahelisel konkursil teise preemia
#000037
Õpilasuurimus: mobiilikõne kvaliteet võib sõltuda ka telefoni hoidmisest
#000039
Ajakirjanduse professor: võim peab ikka ajakirjandust natuke kartma
#000043
Euroopa riikides lükkub täiskasvanuks saamine järjest hilisemasse ikka
#000050
Nobeli füüsikapreemia läks elektronide salaelu uurijatele
#000055
Professori soovitused vanematele sotsiaalmeedias lastepiltide postitamiseks
#000063
Lindude pereelus peitub võti inimeste abielukriiside mõistmiseks
#000065
Uuring: Eesti naistippjuhid panevad karjääriedu pigem hea õnne kui enda tööpanuse arvele
#000069
Arutelu orientalistidega: kas enesetaputerroristil on tagasiteed?
#000071
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000073
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000074